ལྷག་པར་དུ་སྤྱི་ལོ༡༩༥༦ལོའི་དཔྱིད་མགོའི་སྔ་དྲོ་ཞིག་ལ།ཀྲོའུ་ཨེན་ལའེ་ཙུང་ལིི་ཀྲུང་དབྱང་མི་རིགས་སློབ་གླིང་དུ་གཟིགས་ཞིབ་གནང་དུ་ཕེབས་པས་དགེ་སློབ་ཡོངས་ལ་དྲན་ཤེས་ཟབ་མོ་བཞགསྐབས་དེར་ཀྲོའུ་ཙུང་ལིི་ཆེད་དུ་བོད་རིགས་སློབ་མ་སྡོད་པའི་སྡོད་ཁང་དགུ་པར་ཕེབས་ནས་སློབ་མ་ཚོ་དང་རེ་རེ་བཞིན་ཕྱག་འཇུ་གནང་།ཁོང་གིས་བོད་རིགས་སློབ་མའི་འཚོ་བ་ལ་ཐུགས་ཁུར་གནང་སྟེ་བོད་རིགས་སློབ་མའི་ནང་གི་ནད་པ་ལ་འཚམས་འདྲི་བྱས།ཁོང་གིས་སློབ་མ་རྣམས་ཀྱི་མལ་གོས་ལ་རེག་ནས་ཨེ་འཁྱག་འདྲི།དེའང་ཉལ་ཁྲི་ལ་གནོན་ཐེག་ཚད་ཀྱི་སྲ་མིན་འདྲི།ད་དུང་ཁོང་གིས་སློབ་གླིང་གི་མགོ་འཛིན་པར་བོད་མི་རིགས་སྔར་བཀས་བཀོད་རྒྱུད་འཛིན་དང་ཞིང་བྲན་ལམ་ལུགས་ཀྱི་དབང་སྒྱུར་འོག་མནར་གཅོད་ཚད་མེད་ཐེབས་མྱོང་བས་ད་ནི་ཁོ་ཚོར་ཐུགས་ཁུར་ཆེན་པོ་བྱེད་དགོས་པ་དང་།ཆབ་སྲིད་དང་རིག་གནས་སློབ་གསོའི་ཐད་རོགས་སྐྱོར་གནང་ཅི་ཐུབ་བྱེད་དགོས་ཞེས་གསུངས།ཀྲོའུ་ཙུང་ལི་སློབ་གྲྭའི་ནང་ནས་ཕྱིར་ཕེབས་ནས་ཉིན་གསུམ་གྱི་རྗེས་སུ་ཀྲུང་དབྱང་འཕྲོད་བསྟེན་པུའུ་ཡིས་སྨན་བཅོས་མི་སྣ་འགའ་ཆེད་དུ་མངགས་ནས་བོད་རིགས་སློབ་མ་རྣམས་ལ་ལུས་པོར་ཞིབ་བཤེར་བྱས།གཞན་ཡང་ད་དུང་མི་རེ་རེར་ནད་འགོག་བྱེད་པའི་སྨན་དམ་བེ་གང་རེ་གནང།མ་རིང་བར་ཀྲོའུ་ཙུང་ལིས་ཡང་བསྐྱར་བཀའ་སློབ་གནང་དོན།ཀྲུང་དབྱང་མི་རིགས་སློབ་གླིང་གི་རྒྱ་ཡིག་སྡེ་ཁག་དང་བོད་ཡིག་ཞིབ་འཇུག་གི་འཛིན་གྲྭ་འཛུགས་དགོས་པ་དང་།ལོ་གསུམ་དེ་སློབ་དུས་གཅིག་ལ་བརྩིས་པ་དང་།ཆ་རྐྱེན་བཟང་བའི་མཐར་ཕྱིན་སློབ་མ་འགའ་ཤས་བདམས་ནས་བོད་ཀྱི་བརྡ་སྤྲོད་དང་གནའ་གཞུང་བརྩམས་ཆོས།ཡིག་ཚགས་རྒྱུ་ཆ།ལོ་རྒྱུས་ཡིག་ཆ་སོགས་ལ་ཞིབ་འཇུག་བྱས་ཏེ་བོད་རིག་པའི་ཤུལ་བཞག་རྒྱུན་འཛིན་བྱས་ཏེ་ཆབ་སྲིད་ཀྱི་ལངས་ཕྱོགས་བརྟན་ལ་ཆེད་ལས་ལ་མཁས་པའི་བོད་རིག་པ་བ་མི་རབས་གསར་པ་གསོ་སྐྱོང་བྱ་དགོས་ཞེས་གསུངས།༡༩༥༩ལོའི་ཟླ༣པར།མའོ་ཀྲུའུ་ཞི་དང་ཏང་ཀྲུང་དབྱང་གིས་བོད་ལྗོངས་ངོ་ལོག་ཟིང་འཁྲུག་ཞི་འཇགས་སུ་གཏོང་བ་དང་དམངས་གཙོ་བཅོས་སྒྱུར་བྱ་དགོས་པའི་ཐབས་ཇུས་བཏོན།ཀྲུང་དབྱང་མི་རིགས་སློབ་གླིང་གི་བོད་རིགས་སློབ་མ༣༠༠ལྷག་གིས་ཀྲུང་དབྱང་གི་འབོད་སྐུལ་དང་ལེན་བྱས་ནས་ཕྱིར་བོད་ལྗོངས་སུ་ལོག་ཏེ་ཟིང་འཁྲུག་ཞི་འཇགས་དང་ལེགས་བཅོས་གཏོང་བའི་བྱ་འགུལ་ནང་དུ་ཞུགས་པར་ཐག་བཅད།ཟླ༡༠པའི་ཚེས༨ཉིན།ཀྲོའུ་ཙུང་ལི་དང་ཀྲུང་དབྱང་གི་དབུ་ཁྲིད་གཞན་པ་འགས་པེ་ཅིན་གསོལ་མགྲོན་ཁང་དུ་ཁོང་ཚོར་སྐྱེལ་མ་བྱེད་པའི་སྤྲོ་ཚོགས་བསྡུས།ཚོགས་ཐོག་ཏུ་ཀྲོའུ་ཙུང་ལིས་གསུང་བཤད་ཐུང་ཐུང་ཞིག་གནང་།ཁོང་གིས་སློབ་མ་རྣམས་བོད་ལྗོངས་སུ་ལོག་རྗེས་མི་དམངས་མང་ཚོགས་སྐུལ་སློང་བྱས་ནས་དཔའ་ངར་ཞུམ་མེད་ངང་འཐབ་འཛིང་བྱ་དགོས་པ་དང།ལུས་སྲོག་བློས་གཏོང་དགོས་ནའང་ཏང་གི་མི་རིགས་སྲིད་ཇུས་དྲིལ་སྒྲོག་དང་མི་རིགས་མཐུན་སྒྲིལ་ཡོང་བར་འབད་བརྩོན་བྱ་དགོས་ཚུལ་བསྟན།ཚོགས་འདུ་གྲོལ་རྗེས།ཙུང་ལི་དང་སློབ་མ་ཚོ་མཉམ་དུ་འདྲ་པར་བླངས་ནས་དགོང་ཚིགས་མཉམ་རོལ་བྱས།སློབ་མ་དེ་ཚོས་བོད་ལྗོངས་སུ་ལོག་རྗེས་ཏང་དང་མི་དམངས་ཀྱི་རེ་བ་སྟོང་ཟད་དུ་མ་བཏང་བར་ཕན་ནུས་གལ་ཆེ་བ་ཐོན་ཡོད།